તેમણે રાહુલ ગાંધીને સવાલ કર્યો કે મિર્ચપુર ઇજ્જરમાં દલિતોને મારવામાં આવ્યા ત્યારે તમે એક સમયનું ખાવાનું છોડ્યું હતું. તેમણે કહ્યું કે ભારતમાં કોઇ દંગા માસ્ટરની પાર્ટી હોય તો તે કોંગ્રેસ પાર્ટી છે. તમને જણાવી દઇએ કે એસસી એસટી એક્ટમાં ફેરબદલ અને 2 એપ્રિલ પછી ભારત બંધ દરમિયાન થયેલી હિંસાને લઇને દલિત સંગઠનોમાં આક્રોશ હતો. રાહુલે આ મામલે પોતાનું સમર્થન આપી વિરોધ દર્શાવ્યો છે. સંબિત પાત્રાએ કહ્યું કે કોંગ્રેસે બાબા સાહેબ અને દલિતો સાથે તુષ્ટીકરણની રાજનીતિ કરી છે. તેમની સચ્ચાઇ સામે આવી ગઇ છે અને તેમની પોલ ખુલી છે. તેમણે કહ્યું કે આ ફાસ્ટ નહીં પણ ફાસ્ટ ટ્રેક છે. રાહુલ ગાંધી રાજનીતિમાં ચમકવા માટે આ કરી રહ્યા છે. અને કોંગ્રેસ આ માટે કોઇ પણ હદ સુધી જઇ શકે છે.